Σύγκριση της υποκειμενικά διαφαινόμενης χρησιμότητας της εφαρμογής επαυξημένης πραγματικότητας «Οι Κήποι των Ευτυχιών» με δυο διαφορετικούς τρόπους παρουσίασης σχεδιασμένη για μαθητές με μαθησιακές δυσκολίες μεταξύ των εκπαιδευτικών ειδικής αγωγής
Creators: name: Νούσκα, Δήμητρα Κωνσταντίνου
Publisher: name: Aristotle University of Thessaloniki
Year: 2019
Subjects: Εφαρμογή επαυξημένης πραγματικότητας
Μαθητές με μαθησιακές δυσκολίες
Υποκειμενικά διαφαινόμενη χρησιμότητα
Αugmented reality application
Students with learning difficulties
Perceived usefulness

description: Tα παιδιά με μαθησιακές δυσκολίες, συχνά, παρουσιάζουν αισθησιοκινητικές δυσκολίες, αδυναμίες στην προσοχή και στη μνήμη, στην πρόσληψη και έκφραση του λόγου, καθώς και στη χρήση γνωστικών και μεταγνωστικών στρατηγικών (Αγαλιώτης, 2013), οι οποίες δυσκολίες συνδέονται με διαταραχές στον αφηγηματικό λόγο. Οι τεχνολογίες της επαυξημένης πραγματικότητας, επίσης, επιδεικνύουν μέσω των εικονικών στοιχείων την πληροφορία που ο χρήστης δε μπορεί να διακρίνει άμεσα με τις αισθήσεις του βοηθώντας τον έτσι να ολοκληρώσει τις πραγματικές του δραστηριότητες, ενισχύοντας την αντίληψη του και τη διάδραση του με τον πραγματικό κόσμο (Azuma, 1997). Σκοπός, λοιπόν, της παρούσας έρευνας ήταν η διερεύνηση της υποκειμενικά διαφαινόμενης χρησιμότητας της εφαρμογής επαυξημένης πραγματικότητας σχεδιασμένης για μαθητές με μαθησιακές δυσκολίες, ηλικίας 10-12 ετών με τίτλο «Οι Κήποι των Ευτυχιών» μεταξύ των εκπαιδευτικών ειδικής αγωγής που χρησιμοποίησαν το εγχειρίδιο επαυξημένης πραγματικότητας είτε με τη μορφή βιβλίου είτε με τη μορφή καρτών. Οι δύο ομάδες εκπαιδευτικών ειδικής αγωγής δεν έδειξαν στατιστικά σημαντική διαφορά δίνοντας υψηλή βαθμολογία στις εξής ανεξάρτητες μεταβλητές: στην υποκειμενικά διαφαινόμενη χρησιμότητα, στην καινοτομία της εφαρμογής, στην καταλληλότητα της, στον βαθμό επίτευξης των μαθησιακών στόχων, στην παρουσίαση της, στην ελκυστικότητα της, στα κίνητρα μάθησης των μαθητών με μαθησιακές δυσκολίες και στην ταύτιση των μαθητών με την ιστορία της εφαρμογής. Ουσιαστικά, διαφάνηκε η σημασία της επαυξημένης πραγματικότητας στη διαδικασία της αφήγησης για τους μαθητές με μαθησιακές δυσκολίες (Chang, Kang &amp; Huang, 2013. Cifuentes, García, Dünser, 2008. Lin et al., 2016). Κλείνοντας η παρούσα έρευνα συμφωνεί με προγενέστερες έρευνες (Cakir &amp; Korkmaz, 2018. Camba &amp; Contero, 2016. Colpani &amp; Homem, 2015. Kesim &amp; Ozarslan, 2012. Radu, 2014) που αφορούσαν την εφαρμογή των τεχνολογιών επαυξημένης πραγματικότητας στην ειδική αγωγή. Συγκεκριμένα, συμβάλλει παρουσιάζοντας ένα εκπαιδευτικό υλικό παρέμβασης βασισμένο στις τεχνολογίες της επαυξημένης πραγματικότητας που στοχεύει στη βελτίωση της αφηγηματικής κατανόησης των μαθητών με μαθησιακές δυσκολίες και επισημαίνει τη σημασία της αξιοποίησης των νέων τεχνολογιών μάθησης στην ειδική αγωγή.
description: Children with learning difficulties, often, show sensorimotor difficulties, deficits in attention and memory, in speech reception and expression, and in the use of cognitive and meta-cognitive strategies (Agaliotis, 2013), which are linked with impairments in narrative speech production. Augmented reality technologies, also, present through visual elements information that the user cannot readily discern sensorily, assisting them complete their learning activities by reinforcing their perception and their interaction with external world (Azuma, 1997). The aim of the current research was the investigation of the perceived usefulness of an augmented reality application specifically designed for students with learning difficulties, aged 10-12 years, with title «The Gardens of Happiness» among teachers of special needs education who used the manual of augmented reality either in the form of a book or in the form of cards. The two groups of teachers of special needs education did not show a statistically significant difference, as they gave highly positive ratings in the following independent variables: in perceived usefulness, in the innovativeness of the application, its suitability, to the extent that it meets learning aims, in its appearance, its attractiveness, on learning-disabled students’ incentives and their identification with the story of the application. The study demonstrated the importance of augmented reality in narrative process for students with learning difficulties (Chang, Kang &amp; Huang, 2013. Cifuentes, García, Dünser, 2008. Lin et al., 2016). The current research is consistent with previous studies (Cakir &amp; Korkmaz, 2018. Camba &amp; Contero, 2016. Colpani &amp; Homem, 2015. Kesim &amp; Ozarslan, 2012. Radu, 2014), regarding the application of augmented reality technologies in special needs education. More specifically, it adds to previous research by presenting an educational intervention material based on augmented reality technologies which aims to improve narrative comprehension of students with learning difficulties and stresses the importance of utilization new learning technologies into special needs education.